কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়া–চীন সম্পর্ক
চীনের প্রধানমন্ত্রী লি কেকিয়াং ২০১৪ সালের আফ্রিকা সফরের মাঝে নাইরোবিতে সফর করেন। তিনি এবং রাষ্ট্রপতি কেনিয়াত্তা ১৭টি কয়েক বিলিয়নের চুক্তি স্বাক্ষরে উপস্থিত ছিলেন। এ চুক্তিগুলোর উদ্দেশ্য ছিল নানাবিধ অবকাঠামোভিত্তিক প্রকল্প এবং চুক্তির বাস্তবায়ন। এরই মাধ্যমে চীন-আফ্রিকা ডেভেলপমেন্ট ব্যাংক প্রতিষ্ঠিত হয়।